מארק גרנאו

מארק גרנאו (בצרפתית: Joseph Jean-Pierre Marc Garneau; נולד ב-23 בפברואר 1949) הוא אסטרונאוט לשעבר בתוכנית מעבורות החלל של סוכנות החלל הקנדית. בשנים 2001–2005 הוא היה נשיא הסוכנות. בהמשך הוא פנה לקריירה פוליטית ובמהלך שנת 2021 שירת כשר החוץ של קנדה.

קורות חיים
מארק גרנאו נולד בעיר קוויבק סיטי וסיים לימודי בית ספר בעירו. בשנת 1970 הוא סיים לימודי תואר ראשון בהנדסה ופיזיקה במכללה המלכותית הצבאית של קנדה והמשיך את השירות בצי המלכותי הקנדי. במהלך השרות הוא סיים תואר שלישי באימפריאל קולג' בלונדון. בשנת 1986 הוא קודם לדרגת קפטן. גרנאו השתחרר מהשירות בשנת 1989.

שרות בתחום החלל
בשנת 1984 גרנאו נבחר לקבוצת קנדית להכנת לטיסה לחלל. כבר באוקטובר 1984 הוא טס לחלל במסגרת משימה STS-41-G על מעבורת החלל צ'לנג'ר. הוא המשיך לעבוד בנאס"א בצוות של תמיכת קרקע. בשנת 1996 הוא היה חבר בצוות של STS-77 על מעבורת החלל אנדוור. בשנת 2000 הוא טס לחלל בפעם השלישית במסגרת משימה STS-97.

בשנת 2001 הוא מונה לתפקיד ניהולי בסוכנות החלל הקנדית ובסוף אותה שנה מונה לנשיא הארגון. גרנאו כיהן בתפקיד עד לשנת 2005.

קריירה פוליטית
לאחר פרישה מסוכנות החלל גרנאו פנה לתחום פוליטיקה. בשנת 2008 הוא נבחר לפרלמנט הקנדי כנציג של המפלגה הליברלית של קנדה. בהמשך הוא נבחר מספר פעמים נוספות. בשנת 2015 הוא מונה לשר התחבורה.

בשנת 2021 הוא מונה לשר החוץ וכיהן בתפקיד עד לבחירות הכלליות שנערכו באוקטובר 2021. הוא לא מונה לתפקיד שר לאחר הבחירות אך נותר להיות חבר פרלמנט.

קישורים חיצוניים

 
 
 קורות חיים באתר נסא"א
 קורות חיים
 

אסטרונאוטים קנדים
קנדים צרפתים
אנשי צבא קנדים
חברי מסדר קנדה
שרי החוץ של קנדה
שרי תחבורה
חברי בית הנבחרים של קנדה
קנדים שנולדו ב-1949